หุ้นปิดตลาดร่วง4.41จุด
ตลาดหุ้นวันที่ 20 ก.ค. ดัชนีปิดที่ 1,208.55 จุด ลดลง  4.41 จุด  หรือ  -0.36%  มูลค่าการซื้อขาย  25,844.38 ล้านบาท
20 ก.ค. 2555

ตลาดหุ้นวันที่ 20 ก.ค. ดัชนีปิดที่ 1,208.55 จุด ลดลง  4.41 จุด  หรือ  -0.36%  มูลค่าการซื้อขาย  25,844.38 ล้านบาท
นายเทิดศักดิ์  ทวีธีรธรรม  ผู้อำนวยการอาวุโส ฝ่ายวิจัย บล.เอเซียพลัส กล่าวว่า ตลาดหุ้นไทยส่งสัญญาณไม่ดีทั้งที่มีหลายปัจจัยหนุน ทั้งราคาน้ำมันขยับขึ้นน่าจะช่วยหนุนหุ้นกลุ่มพลังงาน รวมทั้งผลประกอบการกลุ่มแบงก์ออกมาดีกว่าคาดและกลุ่มไอซีทีก็คลายกังวลหลังจากการจัดเก็บภาษีสรรพสามิตเหลือ 3% จากเดิมจะเก็บ 10% แต่ตลาดก็ปรับตัวลง
"ตลาดขยับขึ้นแต่ไปไม่ได้ถูกทำกำไรออกมา สะท้อนภาพตลาดอิ่มพอสมควร การจะขึ้นต่อก็เป็นไปได้ยาก เพราะไม่มีปัจจัยหนุนและเมื่อดัชนีไปแถว 1,220 จุด ที่สัดส่วนราคาต่อกำไร (พี/อี) 14 เท่าก็ถูกขายออกมา ถือเป็นแนวต้านสำคัญ อาจต้องใช้เวลา"นายเทิดศักดิ์ กล่าว
แนวโน้มตลาดหุ้นสัปดาห์คาดว่าดัชนียังมีโอกาสอ่อนตัวลงได้ โดยมีแนวรับ 1,186 จุดและแนวต้าน 1,125 จุด หลักทรัพย์ 5อันดับแรกที่มีมูลค่าการซื้อขายสูงสุด ได้แก่ADVANC  มูลค่าการซื้อขาย 1,340.39  ล้านบาท ปิดที่ 197  บาท บวก 2 บาท  หรือ +1.03%KBANK   มูลค่าการซื้อขาย  1,322.96  ล้านบาท ปิดที่ 161.50 บาท ลดลง  1 บาท  หรือ  -0.62%  PTTGC   มูลค่าการซื้อขาย  1,249.83 ล้านบาท ปิดที่  60.75  บาท  บวก 0.25 บาท หรือ +0.41%CPF มูลค่าการซื้อขาย  1,213.10  ล้านบาท ปิดที่  35  บาท ลดลง 0.25 บาท หรือ  -0.71% INTUCH   มูลค่าการซื้อขาย  1,122.34  ล้านบาท ปิดที่ 62.50  บาท บวก 0.25 บาท หรือ  +0.40%